
LIETUVOS MOKSLO TARYBOS PIRMININKAS

ĮSAKYMAS 
DĖL LIETUVOS MOKSLO TARYBOS PIRMININKO 2019 M. BALANDŽIO 4 D. ĮSAKYMO NR. V-176 „DĖL LIETUVOS MOKSLO TARYBOS MOKSLO IR SKLAIDOS PROJEKTŲ KONKURSINIO FINANSAVIMO BENDRŲJŲ TAISYKLIŲ PATVIRTINIMO“ PAKEITIMO

2024 m. gruodžio 31 d. Nr. V-594
Vilnius

P a k e i č i u Lietuvos mokslo tarybos mokslo ir sklaidos projektų konkursinio finansavimo bendrąsias taisykles, patvirtintas Lietuvos mokslo tarybos pirmininko 2019 m. balandžio 4 d. įsakymu Nr. V-176 „Dėl Lietuvos mokslo tarybos mokslo ir sklaidos projektų konkursinio finansavimo bendrųjų taisyklių patvirtinimo“ (toliau – Taisyklės):
. Pakeičiu Taisyklių 2.20 papunktį ir jį išdėstau taip:
„. vykdymo grupė – Tarybos pirmininko patvirtinta mokslininkų ir kitų tyrėjų, praktikų, viešojo sektoriaus atstovų grupė, kuri koordinuoja konkursinę prioritetinių mokslinių tyrimų programą ir atsako už tai, kad būtų pasiekti programos tikslai bei įgyvendinti jos uždaviniai.“
. Papildau Taisykles 2.21 papunkčiu ir jį išdėstau taip:
„. Kitos Taisyklėse vartojamos sąvokos atitinka Lietuvos Respublikos mokslo ir studijų įstatyme, Lietuvos Respublikos strateginio valdymo įstatyme ir Strateginio valdymo metodikoje, patvirtintoje Lietuvos Respublikos Vyriausybės 2021 m. balandžio 28 d. nutarimu Nr. 292 „Dėl Strateginio valdymo metodikos patvirtinimo“ (toliau – Strateginio valdymo metodika) vartojamas sąvokas.“
. Pakeičiu Taisyklių 7.2 papunktį ir jį išdėstau taip:
„. Lituanistikos prioriteto įgyvendinimo 2025–2030 metais programos mokslo projektai;“
. Pakeičiu Taisyklių 22 punktą ir jį išdėstau taip:
„. Paraiškų atrankos kriterijai yra:
. projektu prisidedama prie Tarybos strateginiame veiklos plane suplanuotų tęstinės veiklos uždavinių ir priemonių įgyvendinimo, jų stebėsenos rodiklių pasiekimo;
. Strateginio valdymo metodikos 136.2–136.6 papunkčiuose nustatyti kriterijai;
. papildomi (prioritetiniai) paraiškų atrankos kriterijai, nurodyti paraiškų ekspertinio vertinimo formose, kurių tikslas – objektyviai palyginti projektų kokybę ir naudą ir atrinkti geriausius projektus.“
. Papildau Taisykles 221 punktu ir jį išdėstau taip:
„. Pasibaigus paraiškų pateikimo terminui, atliekama jų administracinė patikra ir ekspertinis vertinimas.“
. Pakeičiu Taisyklių 51 punktą ir jį išdėstau taip:
„. Tarybos pirmininkui patvirtinus kvietimo teikti paraiškas rezultatus ir per Taisyklių 39 punkte nurodytą laikotarpį negavus apeliacijų, dėl kiekvieno į finansuojamų projektų sąrašą įtraukto projekto įgyvendinimo pasirašoma trišalė Tarybos pirmininko patvirtintos formos sutartis, atitinkanti Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių, patvirtintų Lietuvos Respublikos Vyriausybės 2001 m. gegužės 14 d. nutarimu Nr. 543 „Dėl Lietuvos Respublikos biudžeto sandaros įstatymo įgyvendinimo“, 35 punkto reikalavimus. Sutarties šalys yra Taryba, vykdančioji institucija ir projekto vadovas.“

